כראמל

כראמל היא סדרת ספרי ילדים מאת מאירה ברנע-גולדברג, שמאוירת על ידי קרן מאי מטקלף, נדב נחמני, ורמי טל.

עד שנת 2025, נמכרו חצי מיליון עותקים מסדרת ספרים זאת. סדרת הספרים אף דורגה במקום השני ברשימת 25 הספרים הטובים לילדים מאז תחילת המאה ה-21.

שמו של גיבור הסדרה, ממנו נגזר שמה, מורכב מראשי התיבות של ספרה הראשון של ברנע-גולדברג, שקדם לכתיבת "כראמל" ונקרא "כמה רחוק את מוכנה ללכת".

 רקע 
הספר הראשון בסדרה ראה אור בשנת 2014.

באוגוסט 2022, פורסם שספרי הסדרה נמכרו בלמעלה ל-300,000 עותקים. בשנת 2025 פורסם שספרי הסדרה נמכרו בלמעלה מחצי מיליון עותקים.

באביב 2022 ראה אור ספר הקומיקס כראמל, על חייו של כראמל כגור.

בשנת 2023 ראה אור ספר ילדים לפעוטות בשם "כראמל אתה לא יכול לעוף".

באוגוסט 2022 התקיים בדיזנגוף סנטר פסטיבל "כראמל בסנטר" שכלל סדנאות, מפגשים עם היוצרים ועוד. לאירוע הגיעו כ-50,000 מבקרים והוא זכה להצלחה רבה.

ביוני 2023 רשת ספריות תל אביב יפו פרסמה את נתוני ההשאלות לשנת 2022. הספר "כראמל" דורג ברשימה זו במקום השני, והספר "כראמל 2: הנקמה" דורג במקום השלישי.

 עיבודים 
 טלוויזיה 

בינואר 2022 יצאה בכאן חינוכית הסדרה "כראמל" המבוססת על סדרת הספרים. ב-5 בפברואר 2023 עלתה העונה השנייה של הסדרה המבוססת על הספר השני. ב-18 בפברואר 2024 עלתה העונה השלישית של הסדרה, המבוססת על הספר השלישי. ב-9 בפברואר 2025 עלתה העונה הרביעית של הסדרה המבוססת על רעיונות שונים מתוך סדרת הספרים.

 תיאטרון 
בחנוכה תשפ"ג עלתה בתיאטרון אורנה פורת הצגת תיאטרון לילדים בגיל 6–12 המבוססת על הספר. את ההצגה ביימה שירילי דשא, בחנוכה תשפ"ד עלתה הצגת המשך.

 מוצרים נלווים 
בשנת 2023 יצאו לאור תיקים, יומנים, קלמרים ומדבקות של כראמל לשנת הלימודים על ידי חברת מודן.

ב - 2024 יצאו פריטי לבוש של כראמל במותג גולף.

קיימים גם משחקי קופסה של כראמל מבית פוקסמיינד וחדר בריחה המבוסס על עלילת הספרים.

 פרסים והוקרות 
 הספר "כראמל 1" היה מועמד לפרס גפן בשנת 2015.
 סדרת הספרים נכנסה למצעד הספרים המומלצים של משרד החינוך של שנת 2016.
 הספר "כראמל 2 - הנקמה" היה מועמד לעיטור הצטיינות של הפנקס בקטגוריית ספר נוער מצטיין בנובמבר 2017.
 סדרת הספרים זכתה בפרס שרת התרבות והספורט בתחום היצירה הספרותית העברית לילדים ולנוער על שם דבורה עומר בשנת 2018. מנימוקי ועדת הפרס: "ישנן דרכים רבות לגשת אל נושאים המעסיקים בני אדם; כראמל בוחר באחת השגורות פחות בספרות הילדים והנוער הישראלית, דרך ההומור(...). דמותו של החתול כראמל האדיש, המעצבן, האנוכי והעצלן אך בו בזמן גם החכם והאוהב היא דמות חד-פעמית בספרות הילדים הישראלית ובעלת איכויות של גיבוריה הגדולים של ספרות הילדים העולמית".
 ספר הקומיקס הראשון בסדרה נכנס למצעד הספרים המומלצים של משרד החינוך של שנת 2023 וזכה כספר האהוב ביותר על תלמידי ישראל.

 דמויות 
 דמויות ראשיות 
 כראמל – הוא החתול של רובי ובהמשך לתקופה מסוימת גם של ויש. בעל יכולת דיבור, יודע כל שפה חוץ מיוונית, יכולת להפוך אבנים לזהב (אבל רק לזמן מוגבל), לקרוא מחשבות, להפוך לרואה ואינו נראה, להעלים אנשים אחרים ולבצע טלקינזיס ועוד.
רוברט "רובי" ג'רום – מקבל את כראמל מדודו ארתור ג'רום. אומץ על ידי מילה יחד עם אחיו. חבר של ג'יין.
גבריאל "גול" ג'רום – מקבל את מפעלי המכוניות. אומץ על ידי מילה יחד עם אחיו. טיפש. חבר של ברברה מהספר השני. מתחבר מעט לויש, בעל כישרון בציור.
 אליוט "אל־אל" ג'רום – מקבל את הטירה. אומץ על ידי מילה יחד עם אחיו. חבר של הלנה.
הלנה – בתה היפה של מלך ומלכה מעולם התמונה אשר בחדר הסודי של טירת ג'רום, אשר נמסרה לגברת בלום בעולם האמיתי כדי שתינצל ממחלה קשה. עוזרת לה במעשיה עד שמתחרטת. חברה של אל־אל.
ג'יין בלום – עד סוף הספר ה9 חשבה שהיא יתומה, אך בסוף התברר שהוריה בחיים-מרגרט בלום, אשר נאלצה לעבוד עבור ויגו יד הברזל, ובחרה להיות פיראטית, ואביה, פרדריק, אשר הגיע מעולם התמונה, ומאחר שלא מצא את דמותו המקבילה בעולם הרגיל הלך ונעלם, אך מרגרט וג'יין הצילחו להציל אותו בסוף הספר העשירי. ילדה פטפטנית שברחה מבית היתומים, אחיינית של גברת בלום ובת דודה של הלנה, חברה של רובי.
ויש סמית (ספרים 3–10) – בנו של אלכסנדר. גאון. יכול לדבר עם לטאות. אוכל רק פסטה עם מלח. דמותו של ויש מבוססת על בנה של הסופרת, אבישי ברנע, אשר נמצא על הרצף האוטיסטי, כשהיה קטן.

 דמויות משנה 
מילה סמית – האם המאמצת של אל־אל, גול, רובי וג'יין. אשתו של ספ (מהספר השני). אחותו התאומה של אלכסנדר ודודתו של ויש.
ספ גרהם – בעלה של מילה (מהספר השני). נתן לאל-אל, גול ורובי את טבעות הזהב. מצלם במצלמה שלו בתור תחביב.
אוליבר סמית-גרהם – הבן התינוק של מילה וספ. אוהב את גברת בלום.
 צ'אנג (ספרים 1-6, 10) – טבח הטירה. העוזר של מר בראון. עזב בספר 6 לסין.
 מר בראון – סוכן הטירה אחרי גברת בלום.
 ברברה – נערה שמעריצה את גול, ונהפכת לחברה שלו (בספר השני). בספר השלישי טסה לאוסטרליה ובספר החמישי חוזרת.
אלכסנדר סמית – האח התאום של מילה. אביו של ויש שאיננו נוכח מספיק בחייו. בספר הרביעי נחטף.
רינגו (ספרים 5–9) – לטאה. יכולה להתכתב עם בני אדם. אלופה בלמצוא דברים. הייתה שייכת לארגון פושעים, חבורת הנמנמנים. יש לה חיבה למפתחות.
פרופסור דה ויל (ספרים 3–9) – מדען מטורף. חטף את כראמל כדי שיהיה באוסף החיות האקזוטיות שלו. בעלה של גברת בלום.
מייקל סטמבל (ספרים 4–5) – אחיו התאום של ג'ורג'. תמים ואוהב לעשות קסמים. אומץ על ידי גברת בלום ופרופסור דה ויל. לא חכם במיוחד.
אוגוסט – הכלב של קורנליה/אודיל עד לספר 3, והחל מספר 4 שייך רשמית למשפחה. אוהב את כראמל.
פאולו (ספרים 6-7,9) – עובד בבית היתומים. מהדר את שפמו.
קלודין רספיגי – שופטת קשוחה. קבעה את גזר הדין של סיסיליה טולין וגברת בלום.
רב פקד סמואל לנגהורן טוויין – מפקד תחנת המשטרה. אוהב עוגות ואת הרשמקול שלו.
אלפרד – ילד יתום שנכנס לטירה של פרופסור דה ויל וכך הופך לעוזרו. מדמה לו כבן.
מרגרט בלום (מוזכרת במהלך הסדרה, ספר 10) - אימה של ג'יין. נאלצה לעזוב את ג'יין כדי לשלם חוב עבור ויגו יד הברזל, אך נתן לה לעבוד אצלו כפיראטית. מסרה את ג'יין לבית היתומים של סיסילה במחשבה שסיסיליה אישה טובה, אל ג'יין סיפרה לה כי זו שיקרה.
נייט (ספר 6) – אדם המאוהב בגברת בלום מבית הספר היסודי כשאינו מבין שהיא מתעבת אותו.
ברליוז – חזיר היבלות הזעיר של משפחת דה ויל.
פיצקי – הנחש בעל שלושת הראשים של משפחת דה ויל.
גרייס (ספר 4) – החברה הכי הטובה של ויש.
 דיטה (ספר 5) – מנהלת חוות נחשים, לעיתים קרובות אף מצילה נחשים ממוות.
רוברטה (ספר 5) – בעלת מסעדת "אוכל של אמא".

 דמויות מעולם התמונה 
דולי (ספר 10) - חתולה קסומה בצבע שחור וחברת עבר של כראמל, אשר בהתחלה עזרה לכראמל ההפוך אך מיד התחרטה. התמזגה עם דמותה מהעולם האמיתי.
אלדרין וסילוואה (ספר 10) - המלך והמלכה של עולם התמונה. ההורים האמיתיים של הלנה,שכאשר הייתה קטנה חלתה במחלה קשה וכנראה שלא הייתה שורדת אם הייתה נשארת בעולם התמונה,ולכן העבירו אותה אל גברת בלום בעולם האמיתי. טובי לב, ואף עזרו לרובי כראמל וחבריהם. מסוגלת לשלוט באורות.
כראמל ההפוך (ספר 10) -
גרסה הפוכה ומרושעת של כראמל. רע, קר, ולא נעים בכלל. מנסה להתמזג עם כראמל מהעולם הרגיל. במשך הספר מנסה לקרוא לא ללא הצלחה, אך לקראת סופו משתלט עליו ומתמזג ללא הסכמתו, אך כראמל מצליח להתנגד לו, ולבסוף נענש על ידי אלדרין וסילוואה. מסוגל לעשות דברים רבים, אף יותר מכראמל, כגון לשלוט במזג האוויר.
"ויש ההפוך (ספר 10) - גרסה הפוכה של ויש. בהפוך ממנו, ויש מעולם התמונה מפוזר, לא אוהב דברים קטנים ודיוקים, ואוהב לאכול כל דבר, ואף שונא הוא פסטה עם מלח. רוצה להתמזג עם ויש הרגיל, אך ויש רוצה להתמזג עימו. לבסוף הם מחליטים שויש ההפוך יהיה הגוף השולט, אל ויש הרגיל עוצר את המיזוג באמצע.פרדריק (מוזכר בספר 10) - אביה של ג'יין ובעלה של מרגרט,הגיע מעולם התמונה. מאחר שנשאר יטתר מדי זמן בעולם התמונה החל להיעלם, אך ביומנו מסופר שויגו לקח אותו לתמונה (כאשר הוא דהוי ביותר), ולבסוף ניצל על ידי ג'יין ומרגרט.אל-אל ההפוך (ספר 10) גרסה הפוכה של אל-אל. מבולגן,לא מסדר את השיער.

 נבלים 
 אמילי דייוויס "סנדקית האופל" (ספרים 6–7) – מנהלת בית היתומים החדשה. אחותן החורגת של סיסיליה וסאז'ס.
 סאז'ס טולין (ספר 7) – אחותה הקטנה של סיסיליה ואמילי, נוהגת לכתוב על ידיה דברים שהיא נוטה לשכוח.אריקה (ספר 6) – העוזרת האישית של "סנדקית האופל".סיסיליה טולין – התכונה הבולטת בה היא רוע טהור. מנהלת בית היתומים לשעבר.גברת לגרקויסט – המנהלת בבית הספר של גול.
 קורנליה/אודיל – פושעת שחטפה את אוליבר. התחזתה לפסנתרנית סינית בשם קורנליה. מבוקשת ב-50 מדינות ברחבי העולם. נמלטה מהמדינה. בתו של ויגו יד הברזל.דונובן (ספר 5) – ראש חבורת הנמנמנים.המחסל (ספר 5) – חבר בחבורת הנמנמנים. התחזה לשוטר.
 סבתא אגתה סטמבל (ספרים 4–5) – סבתא של סנשיין, ג'ורג' ומייקל. פושעת. אמם של פרופסור דה ויל ואמא סטמבל.
 אמא סטמבל (ספרים 5-4)– אמם של סנשיין, ג'ורג' ומייקל. פושעת. אחותו של פרופסור דה ויל.אבא סטמבל (ספר 4) – אבא של סנשיין, ג'ורג' ומייקל. פושע.
 סנשיין סטמבל (ספרים 4-5)– הארוסה של אלכסנדר בספר הרביעי. פושעת. ויש מתעב אותה.
 ג'ורג' סטמבל – ילד בכיתה של ויש. האח התאום של מייקל. פושע צעיר. אומץ על ידי גברת בלום ופרופסור דה ויל.
 אורסולה בין (ספר 4) – המנהלת החדשה בבית הספר של ויש ע"ש יו לופטינג.
 גברת אלפונסינה דה ויל-בלום(ספרים 1-10) – מנהלת משק הבית לשעבר של הטירה. אשתו של פרופסור דה ויל. במהלך הספרים (בעיקר ב-1,8,9) רודפת אחר הטבעות, ורוצה לעצמה את כל הירושה, בעיקר את הטירה וכראמל, בשל יכולותיו, אך שונאת אותו. נוהגת לכנות אותו: "גוש פרווה".  אימה המאמצת של הלנה, אשר קיבלה אותה כאשר הלנה הייתה תינוקת, והועברה מן עולם התמונה על מנת להציל אותה ממחלתה. במהלך הספרים מתרככת מעט, אך בספר ה8 נהפכת למרושעת שוב. אוהבת את ויש. אחותה של מרגרט. בעבר הייתה גונבת כלים יקרי ערך מטירתו של ארתור ג'רום, ולאחר שרצה לפטר אותה ויצר לה כי ראה שיש לה תינוקת (הלנה). עבדה על מילה והאחים ג'רום שארתור ג'רום אהב אותה וחוקק שאסור לפטר אותה. נוהגת להגיד פענים רבות: "נו באמת, מה זה השטויות האלה?!".

 ויקטוריה בלום (ספרים 8–9) – אמה של גברת בלום.
 פרולו בלום (ספרים 8–9) – אבא של גברת בלום. נוהג לצטט משפטים לא רלוונטיים שסבתו אמרה.
 אלואיז (ספרים 8-9)– אישה שמתחבאת בבית אבות ביחד עם בעלה. אחותו של פרולו. התחזתה ללואיזה.
 הוגו (ספרים 8–9) – איש שמתחבא בבית אבות ביחד עם אשתו. בעל שפם מלאכותי. התחזה ליורגן.
 ויגו יד הברזל' (מוזכר בספרים 8–10) – פיראט חובב אומנות, אביה של קורנליה/אודיל.

 חפצים 
+ • הטבעות – שלוש טבעות זהב פשוטות אותן הוריש ארתור ג'רום האדיר לשלושת אחייניו. עם כל טבעת מגיעה ירושה. כל הטבעות הן טבעות זהב פשוטות וזהות.יורשירושהאל-אל (אליוט) ג'רוםטירת ג'רוםגול (גבריאל) ג'רוםשני מפעלים לייצור מכוניות פאררובי (רוברט) ג'רוםכראמל חתול הפלא
+מי העביר את הטבעתלמי הועברה הטבעתמה קיבלואל-אל (אליוט) ג'רום (ספר 1 עד ספר 1) (ספר 7–8)גברת אלפוסינה בלוםטירת ג'רוםגול (גבריאל) ג'רום (ספר 1 עד ספר 1) (ספר 7–8)הלנה+ גברת אלפוסינה בלוםשני מפעלים לייצור מכוניות פאררובי (רוברט) ג'רום (ספר 3 עד סוף ספר 4)וישכראמל חתול הפלא
+ דף ההוראותפרטיםדף ההוראותדף שמסביר את כללי הטבעות ואת סגולותיו הידועות של כראמל.מגילת ההוראותמגילה שמסבירה על כל כללי הטבעות. מתגלה שאם הטבעת של רובי תינתן לאחר איום
של בן אדם, כראמל עלול למות.שעון ההפנוטשעון שוויקטוריה גנבה לארתור ג'רום. יכול להפנט אנשים.התמונהתמונה משונה הנמצאת בחדר סודי בטירת ג'רום. אנשיה מקביליםלאלה בעולם האמיתי, אך הפוכים בהתנהגות מאלה בעולם האמיתי.דף ההוראות של התמונהמסביר את חוקי התמונה, על איך להתמזג, ומתגלה שאדם הנשאר מחוץ לאזורו הנכון (תמונה/העולם האמיתי) יעלם.

 רשימת ספרי הסדרה 
ספרשם הספרהוצאה לאור1כראמלאוגוסט 20142כראמל 2: הנקמהמרץ 20173כראמל 3: נער החידותמאי 20184כראמל 4: האוצר הצהובנובמבר 20195כראמל 5: היהלום האבודדצמבר 20206כראמל 6: תעלומה כפולהנובמבר 20217כראמל 7: סכנה בביצהדצמבר 20228כראמל 8: גברת בלום שולטתדצמבר 2023;9כראמל 9: בעקבות אבני האודםדצמבר 202410כראמל 10: הסוף?נובמבר 2025

 קומיקס 
בסדרת הקומיקס לקוראים צעירים מתוארות הרפתקאותיו של כראמל שהיה גור צעיר, עם משפחה אחרת ממה שמוצג לנו בספרים (בספרים מוצג כי הוא בן 306, בקומיקס הוא גור צעיר). סדרת הקומיקס מאוירת על ידי נדב נחמני.
 ספר שם ספר שנת הוצאה1כראמל: ההתחלהמאי 20222כראמל: חתול בצרהמאי 20233כראמל: איך הגעתי למצב הזה?יוני 20244כראמל: הרפתקה בקרקסמאי 2025
 ספרי ילדים ופעוטות 
סדרת הספרים לפעוטות מאוירת על ידי רמי טל.
 ספר שם ספר שנת הוצאה1כראמל אתה לא יכול לעוף20232גברת בלום לא רוצה כלום20243גברת בלום והגלימה2025
 ביקורת 
לאחר יציאת הספר הראשון לאור היללה דנה בן שלומי את הספר וכתבה שהוא מעורר "ניחוח של פעם", מלמד את כולם רוח שטות מהי, בד בבד עם "שיעורים חשובים על חברות אמת, אומץ, אמונה בעצמך ואהבת אמת" שירי צוק כתבה לאחר יציאת הספר החמישי בסדרה, שהספרים מפתיעים עם עלילה פתלתלה שגורמת לתחושה של אקשן ולהנאה של ילדים ומבוגרים. רוני אלדד שיבח את ההומור בסדרה ואת יכולתה ליצור חוויית קריאה מהנה וקולחת שמעודדת ילדים לקרוא. לדבריו, המבנה העלילתי הפשוט של עלילת כל אחד מהספרים הופך אותם, לעיתים, לצפויים ומוכרים מידי, אך ההומור, האבסורד והיעדר הדידקטיות הופכים את הסדרה לאהובה על ילדים.

לאחר צאת הספר השני בסדרה כתב דוד רפ בהארץ שבעלילות הספרים יש "מאפיינים אנגלוסקסיים מובהקים", אך החתול כראמל משמש כ"סוכן תרבות ישראלי", בעל לשון בוטה וחצופה וציניות ישראלית במקום אירוניה בריטית. לדעתו הספר מלא בציטוטים, לעיתים מגושמים, של ספרות בריטית כגון זו של רואלד דאל וג'רום ק. ג'רום, אך הדמות של כראמל מחזירה את הקוראים למציאות ישראלית. רפ ביקר את חוסר הדומיננטיות של כראמל בספר השני.

עופרה רודנר כתבה בהארץ, לאחר יציאת הספר השביעי בסדרה לאור, שכל ספרי הסדרה מתרחשים ב"לימבו ריק" ושהם דומים יותר למרצ'נדייז או מוצר תעשייתי מאשר לספרות. רודנר כתבה שבספרים "הכל מודבק מציטוטים שחוקים ונוסחאות משוכפלות בשיטת החפיף הישראלי". היא ביקרה את ה"יבוא" של עלילות בניחוח אנגליה הוויקטוריאנית, שהוא לדעתה קולוניאליסטי, חקייני ונטול אירוניה עצמית. הביקורת עוררה סערה ברשתות החברתיות ומתקפה על המבקרת מצד הסופרת, שעוררה בתורה תגובות מאנשי ספרות שגינו את ההתקפה על רודנר.

בראיון לרגל צאת הספר "כראמל: הנקמה" כתבה טל מרמלשטיין בישראל היום: "כשהיא מושפעת עמוקות מרואלד דאל, על דמויותיו המרושעות הנפלאות, ובאווירה דיקנסית אירופית של סיפורי אגדות, הצליחה ברנע־גולדברג לכתוב ספר שחרף העובדה שאינו נטוע בישראליות, מצליח להעביר תחושה של שובבות מקומית, עכשווית ומשעשעת."

רוני אלדד כתבה במקור ראשון על סדרת הספרים "הקושי לדומם מנועים ולצלוח את אתגרי הרובד המילולי בקריאה גורם לרבים לוותר על הקריאה. סדרת הספרים הנהדרת והמצליחה "כראמל" הופך את הכניסה לעולם הקריאה לפשוט, טבעי ואפילו כיף".

 קישורים חיצוניים 

דף סדרת ספרי כראמל ברשת החברתית פייסבוק
אתר מידע של כראמל, הספרים, הסדרה, הדמויות ועוד
פרק ראשון מתוך הקלטת הספר כראמל מתוך אתר icast, יוטיוב
מחנות הספרים לחלום על דיסני: הסיפור של חתול הקסם כראמל, כאן חדשות, יוטיוב

 נטע חוטר, אם יש לך מה לומר – תכתבי, באתר מאקו, 22 ביוני 2022


 ביקורות 





 הערות שוליים 

קטגוריה:ספרים שעובדו לסדרות טלוויזיה
קטגוריה:סדרות ספרים בעברית
קטגוריה:חתולים בתרבות
קטגוריה:ספרי ילדים ונוער